

**ՀԱՅԱՍՏԱՆԻ ՀԱՆՐԱՊԵՏՈՒԹՅՈՒՆ**

 **ՏԱՐԱԾՔԱՅԻՆ ԿԱՌԱՎԱՐՄԱՆ ԵՎ ԵՆԹԱԿԱՌՈՒՑՎԱԾՔՆԵՐԻ ՆԱԽԱՐԱՐՈՒԹՅՈՒՆ**

**ԳԼԽԱՎՈՐ ՔԱՐՏՈՒՂԱՐ**

|  |  |
| --- | --- |
| Երևան-0010, Հանրապետության հր., Կառավարական տուն 3 |  |

 **№ ԱԵ//25589-2024**

«ԱՍՏԻՃԱՆ» ՍՊԸ-ի

տնօրեն Հ․ Անդրեասյանին

Հասցե՝ ՀՀ ք. Երևան, Թումանյան 32/1

ՀՎՀՀ` 09802201

Էլ․ հասցե՝ astichan\_ltd@mail.ru

Հարգելի՛ պարոն Անդրեասյան

ՀՀ տարածքային կառավարման և ենթակառուցվածքների նախարարության (այսուհետ՝ Նախարարություն) և «ԱՍՏԻՃԱՆ» ՍՊԸ-ի միջև (այսուհետ՝ Կատարող) 20․10․2023 թվականին կնքվել է N «ՏԿԵՆ-ՀԲՄԽԾՁԲ-2023/19ՏՀ-1» ծածկագրով պայմանագիրը (այսուհետ՝ Պայմանագիր), համաձայն որի՝ Կատարողը ստանձնել է Մ-12, /Մ-2/ (Գորիս) – ՀՀ սահման միջպետական նշանակության ավտոճանապարհի կմ0+000 - կմ4+000 հատվածի և Տ-8-56, /Մ-2 / - Հարժիս ավտոճանապարհի կմ0+000-կմ8+000 հատվածի հիմնանորոգման աշխատանքների տեխնիկական հսկողության ծառայությունների մատուցման պարտավորությունը (այսուհետ` Ծառայություն)` համաձայն Պայմանագրի անբաժանելի մասը կազմող N 1 հավելվածով սահմանված Տեխնիկական բնութագիր-գնման ժամանակացույցի պահանջների։

Պայմանագրի 1․2 կետի համաձայն՝ Ծառայությունը մատուցվում է՝ պայմանագրի N 1 հավելվածով սահմանված Տեխնիկական բնութագիր-գնման ժամանակացույցին համապատասխան և սահմանված ժամկետներով։

Պայմանագրի N 2․2 Հավելվածի համաձայն՝ որպես տեղամասային հսկիչ է ներկայացվել Արմեն Հայկի Սաղաթելյանը 1-ին չափաբաժնի համար և Վաչագան Պարգևի Մարտիրոսյանը՝ 2-րդ չափաբաժնի համար, իսկ որպես գեոդեզիստ՝ Հովհաննես Թեյմուրազի Պետրոսյանը։

Պայմանագրի թիվ 1 Հավելվածի համաձայն՝ ծառայության հիմնական նպատակն է իրականացնել ՀՀ պետական նշանակության ավտոճանապարհների հիմնանորոգման աշխատանքների նկատմամբ ամենօրյա Տեխնիկական հսկողություն, հավաստիանալու, որ շինարարական աշխատանքներն իրականացվեն գործող շինարարական նորմերի և կանոնների, աշխատանքային նախագծերի, պայմանագրի և կիրառելի այլ փաստաթղթերի պահանջներին համապատասխան՝ շինարարական աշխատանքները սահմանված ժամկետում ավարտելու և բարձր որակ ապահովելու համար: Կատարողը պարտավոր է իրականացնել ամենօրյա տեխնիկական հսկողություն, ապահովելով տեխնիկական հսկողության ծառայությունը մատուցողի կողմից նշանակված **տեղամասային հսկիչի ամենօրյա ներկայությունը շինարարական օբյեկտում**՝ համաձայն ՀՀ քաղաքաշինության նախարարի թիվ 44 առ 28.04.1998թ. Շինարարության որակի տեխնիկական հսկողության իրականացման հրահանգ հրամանի։

Պայմանագրի թիվ 1 Հավելվածի չափաբաժին 1-ի տեխնիկական բնութագիր-գնման ժամանակացույցի «Խորհրդատուի անձնակազմին ներկայացվող պահանջներ»-ի 3-րդ և 4-րդ կետերի համաձայն՝ հիմնական անձնակազմը պետք է ունենա ամբողջական ներգրավվածություն ծառայությունների ողջ ժամանակահատվածի համար, իսկ տեղամասային հսկիչների ներգրավվածության ժամկետը պետք է սահմանվի մինչև յուրաքանչյուր տեղամասային հսկիչի հսկողության ներքո գտնվող օբյեկտի շինարարական աշխատանքների ավարտական ակտի ընդունումը, չպետք է ներգրավված լինեն վարկային, դրամաշնորհային, սուբվենցիոն և այլ ներդրումային ծրագրերով և միջոցառումներով իրականացվող շինարարական աշխատանքների նկատմամբ տեխնիկական հսկողության ծառայությունների մատուցման գործընթացում, բացառությամբ գեոդեզիստի և նյութերի մասնագետի, որոնց ներգրավման կոնկրետ ժամանակահատվածը պետք է սահմանվի ըստ աշխատանքների կարիքների՝ Պատվիրատուի հետ համաձայնեցված ժամանակացույցով։

Պատվիրատուն 08․04․2024թ․ ԱԵ/34/10612-2024 գրությամբ տեղեկացրել է Կատարողին, որ Արմեն Սաղաթելյանը ներգրավված է թիվ ՏԿԵՆ-ՀԲՄԽԾՁԲ-2023/1ՏՀ-4 պայմանագրի շրջանակներում իրականացվող Մ-11, Մարտունի - Վարդենիս - ՀՀ սահման միջպետական նշանակության ավտոճանապարհի կմ25+500-կմ29+200 հատվածի հիմնանորոգման աշխատանքների տեխնիկական հսկողության ծառայություններում՝ որպես տեղամասային հսկիչ և հայտնել է, որ Մ-11, Մարտունի - Վարդենիս - ՀՀ սահման միջպետական նշանակության ավտոճանապարհի կմ25+500-կմ29+200 և Մ-12, /Մ-2/ (Գորիս) – ՀՀ սահման միջպետական նշանակության ավտոճանապարհի կմ0+000 - կմ4+000 հատվածների հիմնանորոգման աշխատանքների համար ներգրավված տեղամասային հսկիչները պետք է լինեն տարբեր անձինք։

Ի պատասխան վերոնշյալ գրության՝ Կատարողը 11․04․2024թ․ թիվ 26/24 գրությամբ ներկայացրել է տեղամասային հսկիչի փոփոխության խնդրանք՝ հայտնելով, որ ցանկանում է Արմեն Սաղաթելյանին փոխարինել Անդրանիկ Խաչատրյանով։

Պայմանագրի թիվ 1 Հավելվածի համաձայն՝ որակյալ ծառայություն մատուցելու նպատակով Խորհրդատուն պետք է ապահովի համապատասխան անձնակազմ՝ բաղկացած որակավորված և ընդունելի փորձառություն ունեցող այնպիսի մասնագետներից, որոնք ունեն համապատասխան կարողություններ տեխնիկական բնութագրով սահմանված պարտականություններն ու գործառույթներն ապահովելու համար: Հիմնական անձնակազմում ներգրավված մասնագետների փոխարինումը կարող է իրականացվել միայն Պատվիրատուի նախնական գրավոր համաձայնությամբ: Հիմնական անձնակազմը ենթակա է հաստատման Պատվիրատուի կողմից:

Ուսումնասիրելով վերոնշյալ գրությունը՝ Պատվիրատուն 15․04․2024թ․ թիվ ԱԵ/34/12046-2024 գրությամբ Կատարողին հայտնել է, որ ներկայացված փաստաթղթերը թերի են, մասնագետի ինքնակենսագրականի հավաստիությունը հաստատված չէ տվյալ անձի կողմից, ներկայացված չէ մասնագետի հեռախոսի համարը և նրա կողմից տրված գրավոր հավաստում՝ տվյալ ժամանակահատվածում հասանելիության վերաբերյալ։ Պատվիրատուն մերժել է տեղամասային հսկիչի փոփոխության դիմումը։

Կատարողը 17․04․2024թ․ թիվ 29/24 գրությամբ ներկայացրել է Անդրանիկ Խաչատրյանին տեխնիկական հսկիչ ներգրավելու համար անհրաժեշտ փաստաթղթերի ցանկը, սակայն 19․04․2024թ․ ի լրումն վերոնշյալ գրության Պատվիրատուին խնդրել է կատարել փոփոխություններ Պայմանագրում և 1-ին չափաբաժնով նախատեսված Մ-12, /Մ-2/ (Գորիս) – ՀՀ սահման միջպետական նշանակության ավտոճանապարհի կմ0+000 - կմ4+000 հատվածի հիմնանորոգման աշխատանքներում ներգրավել Սուրեն Գասպարյանին, իսկ Տ-8-56, /Մ-2/ - Հարժիս ավտոճանապարհի կմ0+000 - կմ8+000 հատվածի հիմնանորոգման աշխատանքներում՝ Անդրանիկ Խաչատրյանին։

Ի պատասխան Կատարողի 29/24 գրության՝ Պատվիրատուն 23․04․2024թ․ թիվ ԱԵ/34/12987-2024 գրությամբ հայտնել է, որ ներկայացված փաստաթղթերում առկա են հակասություններ և լրացուցիչ ուսումնասիրության անհրաժեշտություն է առաջացել։

Պատվիրատուն 23․04․2024թ․ թիվ ԱԵ/34/12982-2024, 10․05․2024թ․ թիվ ԱԵ/34/14984-2024 և 14․06․2024թ․ թիվ ԱԵ/34/19111-2024 գրություններով ՀՀ Պետական եկամուտների կոմիտե է ներկայացրել Անդրանիկ Խաչատրյանի, Սուրեն Գասպարյանի և Հովհաննես Պետրոսյանի տվյալները՝ խնդրելով տրամադրել տեղեկատվություն նրանց աշխատանքային գործունեության վերաբերյալ։

Պետական եկամուտների կոմիտեի ներկայացված տեղեկատվության համաձայն Անդրանիկ Խաչատրյանը «Աստիճան» ՍՊ ընկերությունում երբևէ չի աշխատել։

Մինչդեռ Կատարողը 17․04․2024թ․ թիվ 29/24 գրությամբ հայտնել է, որ Անդրանիկ Խաչատրյանը 2019-2020թթ․ աշխատել է «Գազպրոմշին», 2020-2024թթ․ «Աստիճան» և 2023 թվականին «Հուսալի կամար» ՍՊ ընկերություններում։

Կատարողը 17․04․2024թ․ թիվ 29/24 գրությամբ հայտնել է, որ Սուրեն Գասպարյանը 2022թ․-ից աշխատում է «Աստիճան» ՍՊԸ-ում։

Պետական եկամուտների կոմիտեի ներկայացված տեղեկատվության համաձայն Սուրեն Գասպարյանը «Աստիճան» ՍՊ ընկերությունում երբևէ չի աշխատել։

Պայմանագրի թիվ 2․2 հավելվածով Կատարողը որպես գեոդեզսիտ է ներկայացրել Հովհաննես Պետրոսյանին, ով ՀՀ պետական եկամուտների կոմիտեի ներկայացրած տեղեկատվության համաձայն «Աստիճան» ՍՊ ընկերության հետ որևէ իրավահարաբերություն չունի։

Համադրելով վերոգրյալ փաստերը՝ հայտնում ենք, որ «Աստիճան» ՍՊ ընկերությունը Պատվիրատուին ներկայացրել է կեղծ փաստաթղթեր:

Պայմանագրի 7.3-րդ կետի համաձայն՝ այն դեպքում, երբ օրենքով նախատեսված կարգով օրենքի պահանջների կատարման նկատմամբ հսկողության կամ վերահսկողության կամ բողոքների քննության արդյունքում արձանագրվում է, որ գնման գործընթացում, մինչև պայմանագրի կնքումը, Կատարողը ներկայացրել է կեղծ փաստաթղթեր (տեղեկություններ և տվյալներ) կամ վերջինիս ընտրված մասնակից ճանաչելու մասին որոշումը չի համապատասխանում Հայաստանի Հանրապետության օրենսդրությանը, ապա այդ հիմքերն ի հայտ գալուց հետո Պատվիրատուն միակողմանիորեն լուծում է պայմանագիրը, եթե արձանագրված խախտումները մինչև պայմանագրի կնքումը հայտնի լինելու դեպքում գնումների մասին Հայաստանի Հանրապետության օրենսդրության համաձայն՝ հիմք կհանդիսանային պայմանագիրը չկնքելու համար։ Ընդ որում, Պատվիրատուն չի կրում պայմանագրի միակողմանի լուծման հետևանքով Կատարողի համար առաջացող վնասների կամ բաց թողնված օգուտի ռիսկը, իսկ վերջինս պարտավոր է Հայաստանի Հանրապետության օրենքով սահմանված կարգով փոխհատուցել իր մեղքով Պատվիրատուի կրած վնասներն այն ծավալով, որի մասով պայմանագիրը լուծվել է:

Պայմանագրի N 1 Հավելվածի համաձայն՝ ծառայության հիմնական նպատակն է իրականացնել ՀՀ պետական նշանակության ավտոճանապարհների հիմնանորոգման աշխատանքների նկատմամբ ամենօրյա տեխնիկական հսկողություն՝ հավաստիանալու, որ շինարարական աշխատանքներն իրականացվեն գործող շինարարական նորմերի և կանոնների, աշխատանքային նախագծերի, պայմանագրի և կիրառելի այլ փաստաթղթերի պահանջներին համապատասխան՝ շինարարական աշխատանքները սահմանված ժամկետում ավարտելու և բարձր որակ ապահովելու համար։ Որակյալ ծառայություն մատուցելու նպատակով Խորհրդատուն պետք է ապահովի համապատասխան անձնակազմ՝ բաղկացած որակավորված և ընդունելի փորձառություն ունեցող այնպիսի մասնագետներից, որոնք ունեն համապատասխան կարողություններ տեխնիկական բնութագրով սահմանված պարտականություններն ու գործառույթներն ապահովելու համար:

Պայմանագրի 2․4 կետի 2․4․1 ենթակետի համաձայն՝ Կատարողը պարտավոր է Պայմանագրի N 1 հավելվածով սահմանված պայմաններով ապահովել ծառայության պատշաճ մատուցումը` ղեկավարվելով գործող օրենսդրությամբ։

Պայմանագրի 5․1 կետի համաձայն՝ Կատարողը պատասխանատվություն է կրում ծառայության մատուցման` պայմանագրի պահանջների պահպանման համար։

ՀՀ քաղաքացիական օրենսգրքի (այսուհետ՝ Օրենսգիրք) 347-րդ հոդվածի համաձայն` պարտավորությունները պետք է կատարվեն պատշաճ` պարտավորության պայմաններին, օրենքին և այլ իրավական ակտերի պահանջներին համապատասխան: Օրենսգրքի 408-րդ հոդվածի համաձայն` Պարտավորության խախտում է համարվում այն չկատարելը կամ անպատշաճ (կետանցով, ապրանքների, աշխատանքների և ծառայությունների թերություններով կամ պարտավորության բովանդակությամբ որոշվող այլ պայմանների խախտմամբ) կատարելը:

Պայմանագրի 2․1 կետի 2․1․3 ենթակետի «ա» պարբերության համաձայն՝ Պատվիրատուն իրավունք ունի միակողմանի լուծել պայմանագիրը, եթե Կատարողն էականորեն խախտել է պայմանագիրը։ Կատարողի կողմից պայմանագիրը խախտելն էական է համարվում, եթե մատուցված ծառայությունը չի համապատասխանում պայմանագրի N 1 հավելվածով սահմանված պահանջներին։

Հիմք ընդունելով, որ «Աստիճան» ՍՊԸ-ն խախտել է Պայմանագրով ստանձնած պարտավորությունները՝ համաձայն Պայմանագրի 2.1.3 կետի «ա» ենթակետի և 7․3 կետի դրույթներով՝ Նախարարությունը միակողմանի լուծում է N «ՏԿԵՆ-ՀԲՄԽԾՁԲ-2023/19ՏՀ-1» ծածկագրով Պայմանագիրը:

«Գնումների մասին» օրենքի 6-րդ հոդվածի 1-ին մասի 6-րդ կետի համաձայն` մասնակիցն ընդգրկվում է գնումների գործընթացին մասնակցելու իրավունք չունեցող մասնակիցների ցուցակում, եթե խախտել է պայմանագրով նախատեսված կամ գնման գործընթացի շրջանակում ստանձնած պարտավորությունը, որը հանգեցրել է պատվիրատուի կողմից պայմանագրի միակողմանի լուծմանը կամ գնման գործընթացին տվյալ մասնակցի հետագա մասնակցության դադարեցմանը և մասնակիցը հրավերով և (կամ) պայմանագրով սահմանված ժամկետում չի վճարել հայտի, պայմանագրի և (կամ) որակավորման ապահովման գումարը։

«Գնումների մասին» օրենքի 6-րդ հոդվածի 1-ին մասի 6-րդ կետով նախատեսված հիմքերն ի հայտ գալու դեպքում պատվիրատուի ղեկավարի պատճառաբանված որոշման հիման վրա լիազորած մարմինը մասնակցին ներառում է գնումների գործընթացին մասնակցելու իրավունք չունեցող մասնակիցների ցուցակում:

Տեղեկացնում ենք, որ եթե լիազորված մարմնին որոշումը ներկայացվելու վերջնաժամկետը լրանալու օրվա դրությամբ մասնակիցը կամ պայմանագիրը կնքած անձը վճարում է պայմանագրի և (կամ) որակավորման ապահովման գումարը, ապա պատվիրատուն տվյալ մասնակցին ցուցակում ներառելու պատճառաբանված որոշումը չի ներկայացնում լիազորված մարմին։

Միաժամանակ տեղեկացնում ենք, որ Ընկերության կողմից ներկայացված պայմանագրի և որակավորման ապահովման երաշխիքները սահմանված կարգով կներկայացվեն ընկերությանը սպասարկող բանկ՝ պայմանագրի և որակավորման ապահովումները գանձելու /ՀՀ ֆինանսների նախարարության կողմից բացված հաշվեհամարին փոխանցելու/ նպատակով։

Տեղեկացնում ենք, որ եթե վճարման ենթակա գումարը փոխանցվի ՀՀ ֆինանսների նախարարության կողմից բացված հաշվեհամարին, ապա Ընկերության նկատմամբ չեն կիրառվի «Գնումների մասին» օրենքի 6-րդ հոդվածի 1-ին մասի 6-րդ կետով և 2-րդ մասով նախատեսված դրույթները։

 Հարգանքով`

 /Ա․ Երիցյան

**Կատարող**՝ Գնումների համակարգման բաժնի գլխավոր մասնագետ, Ա. Բադալյան

Հեռ. 010511340